משרד האנרגיה והתשתיות

משרד האנרגיה והתשתיות הוא משרד ממשלתי, הממונה על כלל תחומי האנרגיה, החשמל, המשאבים הטבעיים, התשתיות והמים במדינת ישראל.

היסטוריה
המשרד הוקם באמצע שנות ה-70 ביוזמת חבר הכנסת מיכה חריש, בעקבות משבר האנרגיה של 1974 והעלייה התלולה במחירי הנפט הגולמי, והעלייה בחשיבותו של תחום האנרגיה בסדר היום הלאומי והעולמי. תחילה הוצע להקים "רשות אנרגיה" ולא משרד ממשלתי. בפברואר 1976 הודיע ראש הממשלה יצחק רבין על הקמת הרשות שתהיה כפופה לשר המסחר והתעשייה. בין השאר מטרת הרשות הייתה לקדם חסכון באנרגיה בישראל ולקדם את תחום חיפושי הגז והנפט בישראל. בינואר 1977 נכנס לתוקפו "חוק רשות לאומית לאנרגיה, 1977".

לאחר הבחירות לכנסת התשיעית, ביוני 1977, הוחלט על הקמת משרד ממשלתי חדש, משרד האנרגיה והתשתית. יצחק מודעי מהמפלגה הליברלית, מונה כשר הראשון בתפקיד. תחומי הפעילות שהועברו לאחריות המשרד היו: הממונה על חיפושי נפט, הוועדה לאנרגיה אטומית ומשק החשמל. לפני כן עניינים אלו נוהלו על ידי משרד הפיתוח (ואחר כך משרד המסחר והתעשייה). כמו כן נושא משק הדלק, שנוהל עד אז במשרד האוצר. לשם כך הוקם מינהל הדלק, שהחליף את מדור הדלק אשר הוקם עוד בימי המנדט הבריטי ופעל עד שנת 1956 במסגרת אגף המכס והבלו ולאחר מכן כיחידה עצמאית במשרד האוצר. המשרד מנה בימיו הראשונים פחות מ-50 עובדים, רובם במינהל הדלק שהיה אחראי על הבטחת אספקת הדלק למשק, רגולציה, פיקוח על מחירים, יבוא, מלאים ותקנים. משרדי המינהל שכנו בחיפה, קרוב לנמל, לבתי הזיקוק ולמשרדי המכס והבלו. יוסי ורדי, שהיה קודם מנכ"ל משרד הפיתוח, מונה כמנכ"ל הראשון של המשרד.

בספטמבר 1977, עברה לאחריות המשרד גם המכון הגיאולוגי לישראל.

בנובמבר 1978, התפטר מנכ"ל המשרד יוסי ורדי, לאחר שלא הצליח לממש את תוכניתו לאחד את כל החברות והגופים הממשלתיים שעסק בחיפושי נפט לחברה לאומית אחת הפועלת על בסיס עסקי.

בשנת 1996 החליטה ועדת מנכ"לים שכונסה בעקבות דוח מבקר המדינה לצרף למשרד את יחידת המכרות שפעלה עד אז במסגרת משרד המסחר והתעשייה. באותה שנה צורפה למשרד גם נציבות המים, שהוקמה בשנת 1959 במסגרת משרד החקלאות. בשנת 2007, החליפה אותה רשות המים, שהוקמה במטרה לרכז את הסמכויות הניהוליות והרגולטוריות תחת גורם ממשלתי יחיד ומקצועי, ובשנת 2009 צורפו אליה גם המינהל לפיתוח תשתיות ביוב במשרד התשתיות הלאומיות והממונה על התאגידים ומינהל המים ברשויות המקומיות במשרד הפנים.

בשנת 2004 הוחלט על הקמת מינהל אוצרות הטבע, המאגד את יחידת המכרות ואת יחידת הנפט, שפעלה עד אז כחלק ממנהל מדעי האדמה.

בפברואר 2009 החליטה הממשלה להקים במשרד כיחידת סמך מינהל מחקר למדעי האדמה והים שנועד להסדיר את פעילותם של המכון הגיאופיסי, החברה לחקר ימים ואגמים והמכון הגיאולוגי. מיולי 2015 ובמשך שנה בדק מבקר המדינה את פעילותו של המינהל, ובדו״ח מעקב שפרסם פירט ליקויים, ובראשם היעדר הגדרה לאחריותו ולסמכויותיו של המינהל או בחינה של יעילותו ונחיצותו ביחס לחלופות אחרות, ופעילותו של המינהל ללא מנהל קבוע בחלק מהתקופה, ואף ללא מנהל זמני למשך יותר משנה. במרץ 2017 המינהל בוטל.

עד לשנת 1996 נקרא משרד זה, משרד האנרגיה והתשתית, אך עם כניסתו של אריאל שרון לתפקיד שינה את שמו לשם משרד התשתיות הלאומיות והורחבו סמכויותיו.בדצמבר 2011, בתקופת כהונתו של עוזי לנדאו כשר הממונה על המשרד, אישרה הממשלה את שינוי שמו של משרד התשתיות הלאומיות למשרד האנרגיה והמים.בספטמבר 2013 שונה שם המשרד למשרד התשתיות הלאומיות האנרגיה והמים.ביוני 2017 שונה שם המשרד למשרד האנרגיה והמים.במאי 2020 החליטה ממשלת ישראל השלושים וחמש לפצל את משרד האנרגיה ולהקים את משרד משאבי המים, אך עם הקמת ממשלת ישראל השלושים ושש הוא נסגר באוגוסט 2021 ותחומי אחריותו הושבו אל משרד האנרגיה.

בשנת 2023 עם הקמת ממשלת ישראל השלושים ושבע, שונה שם המשרד למשרד האנרגיה והתשתיות.

ב-2025 הקים המשרד את המכון הלאומי לאגירת אנרגיה באוניברסיטת בר-אילן, בהתאגדות משותפת לה ולטכניון.

 מיקום ההנהלה והיחידות המשרד 
המשרד נדד בכמה מקומות בירושלים. שכן בתחילה בבניין בודד ברחוב הרצוג בירושלים, שממנו עבר בתחילת שנות ה-80 למשרדים ברחוב יפו 234. בשנת 1996 נוספו המשרדים בבניין "שערי העיר" ברחוב יפו 216, ולימים גם שטחי משרד בהר חוצבים. ביולי 2018 עבר המשרד לרחוב בנק ישראל 7 (קריית הממשלה - בניין ג'נרי 2).

 מבנה ארגוני 
המשרד מנוהל בעזרת אגפים, מינהלים, רשויות וחברות ממשלתיות.

למשרד האנרגיה והתשתיות תאגידים וחברות ממשלתיות הכפופות לו מקצועית ומיניסטריאלית, כגון:
+יחידות סמך והגופים הנוספים תחת אחראיות המשרדסמלשםתיאורלא ממוסגר|80x80 פיקסליםרשות החשמלרשות ממשלתית האחראית לקביעת תעריפים, הסדרה ופיקוח במשק החשמל בישראל.לא ממוסגר|89x89 פיקסליםהרשות הממשלתית למים ולביוברשות ממשלתית האחראית על הקצאת משאבי מים בישראל. סמכויות הרשות מוקנות לה מתוקף חוק המים התשי"ט-1959.לא ממוסגר|72x72 פיקסליםהמכון הגיאולוגי לישראלמוסד מחקר ממלכתי בתחום מדעי האדמה, הפועל במסגרת מינהל מדעי האדמה במשרד האנרגיה. במכון שוכן מאגר מחקרים גאולוגיים שנעשו במדינת ישראל וגם בתקופת המנדט הבריטי.לא ממוסגר|72x72 פיקסליםהקרן לשיקום מחצבותגוף ממשלתי, בפיקוח משרד האנרגיה שנועד לשיקום נופי של אתרי מחצבות נטושות ולהקמת פרויקטים לחינוך, תיירות ואיכות סביבה באתרים אלה.חברות ממשלתיותלא ממוסגר|80x80 פיקסליםנגה - ניהול מערכת החשמלחברה ממשלתית ישראלית לניהול משק החשמל בישראל.לא ממוסגר|57x57 פיקסליםחברת החשמל לישראלחברה ממשלתית וציבורית המייצרת חשמל ומספקת אותו לכל מגזרי המשק בישראל וברשות הפלסטיניתלא ממוסגר|79x79 פיקסליםתשתיות אנרגיהחברת התשתית הלאומית של משק האנרגיה בישראל (100% בבעלות המדינה) ומטרתה לספק את צורכי תשתית משק האנרגיה של מדינת ישראל.לא ממוסגר|69x69 פיקסליםהמכון הגיאופיסי לישראלחברה ממשלתית שמטרתה לבצע סקרים ומחקרים גיאופיזיים לשם חיפושי נפט, מחצבים, מי תהום ואוצרות טבע אחרים. כמו כן מעניק המכון שירותים נוספים בתחומים גאופיזיים וסייסמוגרפיים, לממשלה, לחברות ולארגונים, בראשם מעקב אחרי רעידות אדמה בישראל.לא ממוסגר|93x93 פיקסליםנתיבי הגז הטבעי לישראלחברה ממשלתית שהמקימה ומפעילה מערכות הולכת גז טבעי בלחץ גבוה בישראל.החברה היא מונופול בתחום הפעלת מערכת ההולכה של הגז הטבעי מהספק לצרכנים בישראל, ומחזיקה בזיכיון בלעדי לעיסוק בתחום עד 2034.לא ממוסגר|72x72 פיקסליםמקורותחברת המים הלאומית של מדינת ישראל. מפיקת וספקית המים הגדולה והעיקרית במדינת ישראל.לא ממוסגר|61x61 פיקסליםחקר ימים ואגמים לישראלחברה ממשלתית ומוסד מחקר לאומי שהוקם בשנת 1967 על מנת ליצור ידע לצורך ניצול מושכל ושימור של משאבי הים, החופים והמים של ישראל. עוסקת במחקר ופיתוח בתחומי מדעי הים (אוקיינוגרפיה), מדעי האגמים (לימנולוגיה) וחקלאות ימית.

 סמכויות 

 חוק משק החשמל, התשנ"ו–1996 
שר האנרגיה הוא הרגולטור המרכזי של משק החשמל בישראל, ובידו סמכויות נרחבות הקבועות בחוק, בעיקר מכוח חוק משק החשמל, התשנ"ו–1996 ותיקוניו. על פי תיקון מס' 13 לחוק (התשע"ה–2015), מוסמך השר, בהתייעצות עם רשות החשמל או לפי הצעתה, לקבוע:
 תנאים למתן רישיון;
 נהלים להגשת בקשה לרישיון;
 כללים להפעלת רישיון והחובות שיחולו על בעל הרישיון, לרבות דרישות ביטוח ומתן ערבויות;
 דרכי בחירה בין מבקשי רישיון במקרה שמספרם מוגבל לאזור או פעילות מסוימים, תוך שקלול שיקולים כגון תרומת הרישיון לרמת השירות, טובת הצרכנים וקידום התחרות במשק החשמל.

 מדיניות השר 
בנוסף, סעיף 57א לחוק מסמיך את השר לקבוע מדיניות ארוכת טווח בתחום משק החשמל, ובכלל זה:
 תוכנית אב ארוכת טווח למשק החשמל;
 תוכנית פיתוח רב-שנתית למשק החשמל (בהסכמת שר האוצר);
 מדיניות למתן רישיונות;
 אמצעים להקטנת הסיכון לשיבושים באספקת החשמל;
 הסדרת פעילות משק החשמל במצבי חירום ובמצבים מיוחדים;
 קידום התחרות וצמצום הריכוזיות במשק החשמל (בהתייעצות עם שר האוצר).

 סמכויות בשעת חירום 
על פי סעיף 58 מוסמך השר להבטיח את המשכיות השירותים החיוניים והגנה על האינטרס הציבורי במצבי משבר, לרבות אסונות טבע, מלחמות או כשלים מערכתיים חמורים:
 שר האנרגיה מוסמך, באישור הממשלה, להכריז על שעת חירום במשק החשמל לתקופה מוגבלת.
 במהלך שעת חירום, רשאי השר – בהתייעצות עם שר האוצר ובאישור הממשלה – לקבוע הוראות מיוחדות להפעלת משק החשמל, בין אם באופן כללי ובין אם כלפי סוגי פעילויות או רישיונות מסוימים.

 חוק משק הגז הטבעי 
שר האנרגיה הוא הרגולטור המרכזי של משק הגז הטבעי בישראל, ובידו סמכויות נרחבות הקבועות בחוק, בעיקר מכוח חוק משק הגז הטבעי, תשס"ב-2002

 סמכויות בשעת חירום 
על פי סעיף 91 מוסמך השר להבטיח את המשכיות השירותים החיוניים והגנה על האינטרס הציבורי במצבי משבר, לרבות אסונות טבע, מלחמות או כשלים מערכתיים חמורים:
 השר רשאי, באישור הממשלה, להכריז על שעת חירום במשק הגז הטבעי, לתקופה מוגבלת.
 השר, בהתייעצות עם שר האוצר ובאישור הממשלה, רשאי לקבוע הוראות שיחולו על הפעלת משק הגז בשעת חירום, דרך כלל או לסוגים.

שרי האנרגיה לדורותיהם
+לא ממוסגר|62x62 פיקסליםשרי האנרגיה בממשלות ישראלמס'דיוקןשם
(תקופת חיים)סיעהתקופת כהונהממשלהמשרד האנרגיה והתשתית1לא ממוסגר|100x100 פיקסליםיצחק מודעי
(1926-1998)הליכוד
המפלגה הליברלית20 ביוני 19775 באוגוסט 1981השמונה עשרה2104x104 פיקסליםיצחק ברמן
(1913-2013)5 באוגוסט 198130 בספטמבר 1982התשע עשרה(1)לא ממוסגר|100x100 פיקסליםיצחק מודעי
(1926-1998)הליכוד
המפלגה הליברלית19 באוקטובר 198213 בספטמבר 1984העשרים388x88 פיקסליםמשה שחל
(1934-)המערך השני
העבודה13 בספטמבר 198415 במרץ 1990העשרים ואחתהעשרים ושתייםהעשרים ושלושראש הממשלה יצחק שמיר (ממלא מקום)הליכוד15 במרץ 199011 ביוני 19904לא ממוסגר|94x94 פיקסליםיובל נאמן
(1925-2006)התחיה
לא כיהן בכנסת11 ביוני 199021 בינואר 1992העשרים וארבע5לא ממוסגר|100x100 פיקסליםראש הממשלה
יצחק שמיר

(1915-2012)הליכוד21 בינואר 199213 ביולי 19926לא ממוסגר|98x98 פיקסליםאמנון רובינשטיין
(1931-2024)מרצשינוי13 ביולי 199231 במאי 1993העשרים וחמש(3)88x88 פיקסליםמשה שחל
(1934-)העבודה31 במאי 19939 בינואר 19957לא ממוסגר|87x87pxגונן שגב
(1956-)יעוד9 בינואר 199518 ביוני 1996העשרים ושש8105x105 פיקסליםיצחק לוי
(1947-)מפד"ל18 ביוני 19968 ביוני 1996העשרים ושבעמשרד התשתיות הלאומיות9לא ממוסגר|100x100 פיקסליםאריאל שרון
(1928-2014)הליכוד-גשר-צומתהליכוד8 ביוני 19966 ביולי 1999העשרים ושבעהליכוד10לא ממוסגר|100x100 פיקסליםאליהו סויסה
(1956-)ש"ס6 ביולי 199911 ביולי 2000העשרים ושמונה1193x93 פיקסליםאברהם בייגה שוחט
(1936-2024)ישראל אחתהעבודה11 באוקטובר 20007 במרץ 200112לא ממוסגר|90x90 פיקסליםאביגדור ליברמן
(1958-)איחוד לאומי-ישראל ביתנוישראל ביתנו7 במרץ 200114 במרץ 2002העשרים ותשע{9)לא ממוסגר|100x100 פיקסליםראש הממשלהאריאל שרון
(1928-2014)הליכוד14 במרץ 200218 בספטמבר 200213 93x93 פיקסליםאפרים איתם
(1952-)מפד"ל18 בספטמבר 200228 בפברואר 20031493x93 פיקסליםיוסף פריצקי
(1955-2021)שינוי28 בפברואר 200313 ביולי 2004השלושים1589x89 פיקסליםאליעזר זנדברג
(1962-)19 ביולי 20044 בדצמבר 200416לא ממוסגר|100x100 פיקסליםבנימין בן אליעזר
(1936-2016)עבודה-מימדהעבודה10 בינואר 200523 בנובמבר 20051791x91 פיקסליםרוני בר-און
(1948-)קדימה18 בינואר 20064 במאי 2006(16)לא ממוסגר|100x100 פיקסליםבנימין בן אליעזר
(1936-2016)עבודה-מימדהעבודה4 במאי 200631 במרץ 2009השלושים ואחתהעבודהמשרד האנרגיה והמים18לא ממוסגר|100x100 פיקסליםעוזי לנדאו
(1943-)ישראל ביתנו31 במרץ 200918 במרץ 2013השלושים ושתייםמשרד התשתיות הלאומיות, האנרגיה והמים19לא ממוסגר|100x100 פיקסליםסילבן שלום
(1958-)הליכוד - ישראל ביתנוהליכוד18 במרץ 201314 במאי 2015השלושים ושלושהליכודמשרד האנרגיה20לא ממוסגר|100x100 פיקסליםיובל שטייניץ
(1958-)הליכוד14 במאי 201513 ביוני 2021השלושים וארבעהשלושים וחמש2194x94 פיקסלים|70xקארין אלהרר
(1977-)יש עתיד13 ביוני 202129 בדצמבר 2022השלושים וששמשרד האנרגיה והתשתיות22לא ממוסגר|93x93 פיקסליםישראל כ"ץ
(1955-)הליכוד29 בדצמבר 20221 בינואר 2024השלושים ושבע23לא ממוסגר|100x100 פיקסליםאלי כהן
(1972–)1 בינואר 2024מכהן

סגני השרים במשרד האנרגיה והתשתיות
 תמונה  שם  סיעה  תחילת כהונה  סיום כהונה  ממשלה70pxנעמי בלומנטל  הליכוד  7 במרץ 2001 1 בינואר 2003  ממשלת ישראל העשרים ותשע

מנכ"לי המשרד לדורותיהם
מספר שם  תחילת כהונה  סיום כהונה1 יוסי ורדי  1977  19792 דוד הגואל  1979  19823 אוריאל לין  1982  19844 נתן ארד  1984  19905 סילבן שלום  1990  19906 אורי וירצבורגר 1990  19927 רן קרול  1992  19948 עמוס רון  1994  19959 אסף שלגי  1995  199610 גיורא רום  1996  199711 קובי כץ  1997  199912 יעקב אפרתי  1999  200113 יאיר מעיין  2001  200314 אלי רונן  2003  200615 חזי קוגלר  2006  200916 שאול צמח  2009  201317 אורנה הוזמן-בכור  2013  201518 שאול מרידור  2015 201719אודי אדירי  2017  202120ליאור שילת  2021  202321קובי בליטשטיין  2023  202422יוסי דיין 2024  מכהן

ראו גם
 משק החשמל בישראל
משרד משאבי המים
 משק המים והשפכים בישראל

קישורים חיצוניים







הערות שוליים

*
קטגוריה:ישראל: תכנון ובנייה
אנרגיה
קטגוריה:ישראל: אנרגיה
קטגוריה:אספקת מים בישראל
קטגוריה:משרדי אנרגיה
קטגוריה:קריית הממשלה